8de3edf17a2199e661dd1dabb495003b
### Hvad skal jeg se efter, når jeg køber trampolin?


husblog.dk
2021.04
Tjek efter om stellet er udført i galvaniseret stål, og husk, at jo bredere rør, desto bedre kvalitet. Undersøg også bredden på beskyttelseskanten og kvaliteten af dens polstring. Kig efter fjedrenes tråde – jo kraftigere, desto mere holdbare i længden. Se også efter syningen på dugen – jo mere gennemsyet, desto højere kvalitet og holdbarhed. 
3d0ab7872e56f6ca719d83a46ac3d6e7
### Hvordan graver du din trampolin ned?


husblog.dk
2021.04
Følg disse trin, når du skal grave din trampolin ned. 
1) Undersøg din jord  

Ikke al jord egner sig til at grave din trampolin ned i. Derfor skal du først grave et mindre hul og undersøge din jord. Leret jord er bedst egnet.  

   

2) Vælg placering  

Vælg først din placering. Det skal gerne være væk fra skel, buske, træer, fliseterrasser, sten eller andre hårde elementer i haven. 


3) Lav en aftegning  

Aftegn området, hvor trampolinen skal placeres, så du graver præcist og korrekt. 


4) Forbered gravearbejde  

Du forbereder udgravningen ved enten: 1) at købe nogle gode spader og være flere til at grave, 2) leje en minigraver til at grave med eller 3) hyre en anlægsgartner eller lignende til at grave for dig. 


5) Foretag udgravning  

Du bør altid grave ud fra producentens anvisninger. 


6) Læg en fiberdug  

Mange vælger fiberdugen for at undgå, at der gror ukrudt op langs trampolinen. 


7) Placer trampolinen i hullet  

Fliser bruges til at stille trampolinen på, så man sikrer, at den kommer til at stå lige. 


710d90e863c5b3d1e99a64f95f2a8b84
### Hvordan vedligeholder jeg min trampolin?


husblog.dk
2021.04
Du vedligeholder trampolinen bedst muligt ved at følge disse råd:
1) Foretag løbende eftersyn efter løse, revnede eller bøjede dele


2) Hop aldrig med sko og sørg for at have tomme lommer


3) Placer trampolinen med en vandret hældning for at sikre mest hensigtsmæssig brug


4) Benyt et beskyttelsesovertræk for at beskytte dugen mod UV-stråler samt skidt, snavs, blade osv. 


5) Smør rammen, hvis den begynder at knirke


6) Udskift fjedre, hvis det bliver nødvendigt. Antallet af personer, der bruger den, har betydning for fjedrenes levetid


7) Spænd altid trampolinen fast og undgå, at den går i stykker ved storm- og blæsevejr


8) Fjern sne fra trampolinen om vinteren, og undgå, at dugen bliver unødvendigt belastet. 

